<classify> UJENZI wa miundombinu ya barabara, stendi na soko la kisasa jijini hapa, umezalisha ajira 580 kwa wakazi wa jiji hilo wakiwemo wanaume asilimia 70 na wanawake asilimia 30.Akizungumza na vyombo vya habari, Mkurugenzi wa Jiji, Godwin Kunambi amesema miradi hiyo ambayo ilitiwa saini Desemba mwaka jana, itakamilika Septemba 30, mwaka huu, lakini imekuwa chimbuko la ajira kwa wananchi wa mkoa huo.Kunambi amesema katika kuhakikisha miradi hiyo inakamilika, Jiji la Dodoma limepanga kutumia Sh bilioni 52 sawa na asilimia 79 ya makusanyo ya ndani ya Sh bilioni 68 zilitengwa katika bajeti ya mwaka 201819.Alisema halmashauri imejipanga kukamilisha miradi hio kwani katika bajeti ya mwaka 201819 tayari imekusanya Sh bilioni 48 ambazo ni zaidi ya asilimia 73 ya mapato ya ndani.Mkakati wa halmashauri ya Jiji ni kuhakikisha kwamba ifikapo Juni 30, mwaka huu, itavuka asilimia 100 ya kukusanya mapato yake, alisema Kunambi.Alisema bajeti ya halmashauri ya jiji ya mwaka 201920 imepanda kwa Sh bilioni tano kutoka Sh bilioni 68 za mwaka wa fedha 201819 hadi bilioni 72.Kunambi alisema nyongeza hiyo inatokana na jiji hilo kuongeza uzalishaji katika miradi yake mbalimbali na kupunguza utegemezi wa viwanja mapato kwa asilimi 10.Wakati utegemezi wa viwanja ukiendelea kupungua, Jiji linajipanga kufanya uwekezaji mkubwa ukiwemo wa kujenga hoteli ya nyota tano katika Mji wa Serikali, alisema.Kunambi alisema hoteli hiyo itatoa mchango wa jiji katika kuimarisha na kuboresha miundombinu katika mji wa serikali ambao utakuwa na ofisi za mawaziri, mabalozi na watendaji taasisi nyingine muhimu.Katika kufanikisha mradi huo na miradi mingine, Kunambi amesema jiji linazungumza na mhandisi mshauri kwa ajili ya namna ya kuendesha vitega uchumi mbalimbali ambavyo jiji litawekeza.Amesema katika kuwa makini na kupata faida kutokana na uwekezaji huo, itatakiwa kuwa na Kampuni ya Uwekezaji ambayo itakuwa na wajibu wa kusimamia miradi iliyowekezwa na jiji katika maeneo mbalimbali.Tumetafuta mkandarasi mshauri ambaye kabla ya Mei mwaka huu, atawaambia namna ya kuendesha miradi hiyo mara itakapokamilika, alisema.Alisema Halmashauri ya Jiji ili kufanya vizuri katika usimamizi wa shughuli, ingefikiriwa kwamba huduma zote za mjini mfano huduma za maji, umeme na barabara na huduma nyingine inavyofanyika katika majiji mengine duniani ambapo jiji ndilo linalosimamia.  <topic>: kitaifa 